stanford-oval/wikipedia huggingface dataset:
Kuvafoorumi
Tunnettuja kuvafoorumeita > Kuvalauta

Kuvalauta oli vuonna 2007 Finnchanin väliaikaiseksi varasivustoksi perustettu suomalainen kuvafoorumi, joka alkoi Finnchanin linjoille palaamisen jälkeen kuitenkin elää omaa elämäänsä. Kuvalauta oli aluksi pienen sisäpiirin käytössä, josta se levisi hiljalleen suosioon Suomen suosituimmaksi chaniksi sekä elokuussa 2010 Kuvalauta oli suomalaisten 108. käytetyin sivusto maailmalla.
Kuvalauta on esiintynyt myös julkisuudessa koulu-uhkauksen tekopaikkana Jyväskylän Harjun koulua vastaan, Rovaniemen nopeusvalvontakameran räjäytyksen yhteydessä, jossa tekijä kertoi teostaan foorumilla sekä Älypää-sivuston tietomurron yhteydessä, kun lista salasanoista julkaistiin siellä, johtaen Kuvalaudan lyhyeen sulkemiseen.
Kuvalauta lopetti hetkellisesti toimintansa 31.8. palveluntarjoajan haluttomuudesta jatkaa sivuston ylläpitämistä, ja lopullinen sulkemispäätös tehtiin 7.9.2010.
Tunnettuja kuvafoorumeita > Ylilauta

Ylilauta syntyi Kotilaudan ja Lauta.netin (Kuvalaudan lopettamisen jälkeen perustettujen kuvafoorumeiden) yhdistymisen seurauksena.
Ylilauta on yksi Suomen suosituimmista sivustoista ja kerää useita kymmeniä tuhansia suomalaista päivittäin.
Ylilauta on edeltäjänsä Kuvalaudan tapaan ollut useasti esillä koulu-uhkauksien ja kunnianloukkausten tekopaikkana sekä erinäisten nettisivustojen tietomurtojen saaliin (yleensä hallintatunnukset, joilla sivustoja on sotkettu) levittämispaikkana. 1 miljoonan viestin raja rikottiin Ylilaudalla 3.12.2012, ja 50 miljoonan viestin raja 10.4.2016.
Tunnettuja kuvafoorumeita > Muita suomalaisia lautoja

Lauta.net oli Kuvalaudan lopettamisen vuoksi perustettu kuvafoorumi, joka nousi syksyllä 2010 Suomen suosituimmaksi kuvafoorumiksi. Lauta.netin Satunnainen-osion miljoonan viestin raja rikottiin helmikuun 2011 puolivälissä. 20.2.2011 Lauta.net yhdistyi Kotilaudan kanssa Ylilaudaksi.
Kotilauta oli kaksi kuukautta Kuvalaudan lopettamisen jälkeen perustettu kuvafoorumi, joka oli perustettu kilpaillaakseen Lauta.netin kanssa ja Kuvalauta.fi-sivuston seuraajaksi. Kotilauta tuli tunnetuksi sen käyttäjien tekemistä tietomurroista. Helmikuussa 2011 Kotilauta yhdistyi Lauta.netin kanssa Ylilaudaksi.
Nyymichan on suomalainen kuvafoorumi jonka tarkoitus on tarjota Kuvalaudan kaltainen kokemus. Nyymichan on arviolta Suomen toiseksi suurin kuvafoorumi Ylilaudan jälkeen.[lähde? ]
Thorlauta on Tor-verkossa sijaitseva suomalainen kuvafoorumi, joka perustettiin lokakuussa 2010 sen edeltäjän Torlauta-sivuston jatkajaksi. Thorlaudalla viestittely on TOR-verkon rakenteesta johtuen anonyymiä, eikä kirjoittajia voida juurikaan jäljittää. Thorlauta on ollut useasti esillä mediassa lapsipornon, huumekaupan ja kouluampumisten ihannoimisen vuoksi.
Vastalauta on vuonna 2023 perustettu suomalainen kuvafoorumi, joka kuvailee itseään "supisuomalaisena kuvalautana, jonka idean jalossa ytimessä ovat sananvapaus, anonymiteetin vaaliminen ja keskustelijoiden tasavertaisuus". Vastalaudan suosio on kasvanut etenkin Ylilaudan siirryttyä osittain maksumuurin taakse, ja se mainostaakin itseään "täysin ilmaisena tarjoten vaihtoehdon voitontavoitteluun perustuville kuvalaudoille".
Käännös suomeksi
Määränpäänä tähdet (kirja)

| Määränpäänä tähdet> The Stars My Destination (Tiger! Tiger!) |
| --- | --- |

Alkuperäisteos
Kirjailija:  Alfred Bester
Kieli:  englanti
Genre:  tieteisromaani
Julkaistu:  1956
Suomennos
Suomentaja:  Tuulikki Lahti
Kustantaja:  WSOY
Julkaistu:  1978
ISBN:  951-0-08582-0
Löydä lisää kirjojaKirjallisuuden teemasivulta
Määränpäänä tähdet (The Stars My Destination tai Tiger! Tiger!) on  Alfred Besterin vuonna 1956 kirjoittama science fiction -romaani. Kirjoittaja sai idean aiheeseen luettuaan toisen maailmansodan aikana haaksirikkoutuneesta merimiehestä nimeltä Poon Lim, joka ajelehti Tyynellä valtamerellä ennätykselliset 133 päivää, koska ohikulkeneet laivat eivät uskaltaneet pysähtyä pelastustoimiin, peläten mahdollista sukellusvenehyökkäystä. Tuosta kasvoi tarina avaruuteen haaksirikkoutuneesta Gully Foylesta, joka haluaa kostaa ohi lentäneelle alukselle hänen hylkäämisensä avaruusaluksen hylkyyn. Määränpäänä tähdet jäi Besterin viimeiseksi kirjaksi 19 vuoteen.
Määränpäänä tähdet ennakoi myöhempää kyberpunkkia. Sen universumissa megakorporaatiot ovat yhtä voimakkaita kuin valtiot, joskus voimakkaampiakin. Aurinkokunta on jakautunut kahteen sotivaan leiriin, sisä- ja ulkoplaneettoihin. Teleportaatio kuuluu ihmisten jokapäiväiseen elämään, ja kirjan alussa kerrotaankin kuinka tiedemies nimeltä Jaunte keksii sen ja kuinka teleportaatio nimetään hänen mukaansa "jauntaukseksi". Ainoa hankaluus on että ihminen voi jauntata vain paikkoihin joissa on jo käynyt, eikä avaruudessa voi jauntata - huolimatta lukuisista (epäonnistuneista) yrittäjistä. Telepaatit ovat harvinaisia, mutta olemassa olevia ihmisiä, heitä on vain puoli tusinaa koko aurinkokunnassa. Yksi päähenkilö voi lähettää ajatuksiaan, muttei vastaanottaa.
Kirjaa on kuvattu Dumas'n Monte-Criston kreivin scifi-sovitukseksi. Päähenkilö Gully Foyle on kirjan alussa "täydellisesti epäonnistunut yksilö", jolla olisi kyllä potentiaalia, muttei lainkaan motivaatiota. Hän huomaa olevansa 170 päivää avaruusaluksen hylyssä, kuolemassa hitaasti, mutta yhä elossa. Aina hapen ollessa lopussa hän joutuu poistumaan suojapaikastaan etsimään uutta happipulloa ja ruokaa ilman mitään varmuutta onnistumisesta. Kaikki muuttuu kun ohikulkeva alus huomaa hänet, mutta jättää hänet jälkeensä, silloin hän päättää pelastaa itsensä kostaakseen alukselle.
Natalia Kusmin

Natalia Kusmin (s. 1996) on suomalainen jalkapalloilija, pelipaikaltaan keskikenttäpelaaja. Hän edustaa helsinkiläistä Pallokerho-35:tä, jossa hän pelasi  kaudella 2020 Kansallisessa liigassa kymmenen ottelua ja teki yhden maalin, syyskuussa Åland Unitedia vastaan. Aiemmin hän on pelannut Kakkosessa Järvenpään Palloseuran joukkueessa kausina 2013–2015 ja Ykkösessä PK Keski-Uusimaan joukkueessa kausina 2016–2019.
Kusmin on pelannut Futsal-liigassa Team Vanpan joukkueessa kausina 2018–2019 ja 2019–2020.
Ne Salmiset

| Ne Salmiset |
| --- | --- |
Pääosissa:  Krisse Salminen  Eppu Salminen
Alkuperämaa:   Suomi
Verkko:  MTV3
Esitetty:  30. maaliskuuta 2009 – 19. joulukuuta 2009
Jaksoja:  18
Tuotanto
Tuottaja(t):  Osku Pajamäki  Jenni Säntti-Barbieri
Vastaava(t) tuottaja(t):  Olli Haikka
Ohjaaja(t):  Niko Nykänen
Käsikirjoittaja(t):  Katri Manninen  Eppu Salminen  Krisse Salminen
Tuotantoyhtiö(t):  Filmiteollisuus Fine
Aiheesta muualla
Virallinen sivusto
IMDb 
Ne Salmiset on MTV3-kanavalla vuonna 2009 esitetty talk-show-ohjelma, jonka isäntänä ja emäntänä olivat Salmisen sisarukset Eppu ja Krisse Salminen. Keväällä ohjelmaa esitettiin kymmenen jaksoa maanantaisin ja syystalvella kahdeksan jaksoa lauantaisin.
Heidän "kotibileikseen" kutsutussa ohjelmassa vieraili julkkiksia, joiden kanssa Salmiset keskustelivat. Lisäksi ohjelmassa oli myös musiikkivieraita ja muuta juhlimista. Ohjelmaa mainostettiin myös MTV3-kanavalla erilaiseksi talk-show:ksi.
Aiheesta muualla

MTV3:n Ne Salmiset -sivut
Myida

| Myida |
| --- | --- |
 Hietasimpukka (Mya arenaria)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Alaluokka::  Erilaishampaiset Heterodonta
Osaluokka::  Euheterodonta
Ylälahko::  Imparidentia
Lahko::  Myida  Stoliczka, 1870
Katso myös
   Myida Wikispeciesissä   Myida Commonsissa 
Infobox OKNimi-testi OK: 
Myida on meressä elävien simpukoiden lahko. Myida-simpukat elävät pohjamutaan tai -saveen, jotkin myös kallioon tai puuainekseen kaivautuneina.
Myida-lahkon nilviäislajeja ovat muiden muassa Suomessakin tulokaslajina esiintyvä hietasimpukka (Mya arenaria), joka on syötäviä ja paikoin kaupallisen pyynnin kohteita, sekä puurakenteita tuhoava laivamato (Teredo navalis).
Yläheimot ja heimot

Dreissenoidea
Valesinisimpukat (Dreissenidae)
Myoidea
Corbulidae
Hietasimpukat (Myidae)
†Pleurodesmatidae
†Raetomyidae
Pholadoidea
Nävertäjäsimpukat (Pholadidae)
Laivamadot (Teredinidae)
Xylophagaidae
†Pleuromyoidea
†Ceratomyidae
†Pleuromyidae
†Vacunellidae
Mäntysuopa

Enso-Gutzeitin Imatrankosken tehtaan valmistama 500 gramman mäntysuopapala suojapaperissa.
Mäntysuopa on lähinnä Suomessa käytetty emäksinen pesuneste. Suopaa valmistetaan mäntyöljystä, jota syntyy sellunkeiton sivutuotteena. Mäntysuopaa käytetään esimerkiksi mattojen pesuun ja huovuttamiseen. Mäntysuopaliuosta voi laimennettuna käyttää myös puutarhassa tuhoeläinten kuten kirvojen sekä perhos- ja pistiäistoukkien torjuntaan. Tukes on poistanut mäntysuovan sallittujen torjunta-aineiden luettelosta vuonna 2010, koska sen käyttöä kasvinsuojelussa ei ole tutkittu riittävästi.
Mäntysuopaa myydään sekä paloina että pesuliuoksena.
Historia

Mäntysuovan keksi kemisti-insinööri Alfons Hellströmin johtama tutkijaryhmä Enso-Gutzeitin tehtaalla Kotkassa 1913. Ensimmäinen mäntysuopatehdas perustettiin samaan kaupunkiin 1920. Aluksi mäntysuopaa myytiin vain palasaippuana, mutta liuoksen tulo markkinoille kasvatti sen suosiota. Suovan myynti oli korkeimmillaan sotavuosien jälkeen noin neljä miljoonaa kiloa vuodessa. Nykyään myynti on reilut 1,5 miljoonaa kiloa vuodessa.
NRP Almirante Magalhães Correia (F474)

| NRP Almirante Magalhães Correia |
| --- | --- |
 NRP Almirante Magalhães Correia

Aluksen vaiheet
Rakentaja:  Estaleiros Navais de Viana do Castelo, Viana do Castelo
Kölinlasku:  30. elokuuta 1963
Laskettu vesille:  26. huhtikuuta 1965
Palveluskäyttöön:  4. marraskuuta 1968
Poistui palveluskäytöstä:  1989
Tekniset tiedot
Uppouma:  1 945 t
Pituus:  95,6 m
Leveys:  11,7 m
Syväys:  5,5 m
Koneteho:  2 × Foster-Wheeler-kattilaa, de Laval -kaasuturbiini, 15 MW
Nopeus:  27 solmua
Miehistöä:  166
Aseistus
Aseistus:  1 × 76 mm Mk33 -tykki 1 × Phalanx CIWS 1 × Mk21 Sea Sparrow-ilmatorjuntaohjusten laukaisualusta 6 × 553 mm torpedoputkea 2 × Hedgehog-sukellusveneentorjuntaheitintä 2 × syvyyspomminheitintä
NRP Almirante Magalhães Correia (runkonumero F474) oli Portugalin laivaston Almirante Pereira da Silva -luokan fregatti.
Valmistus

Alus tilattiin Estaleiros Navais de Viana do Castelolta Viana do Castelosta, missä köli laskettiin 30. elokuuta 1963. Se laskettiin vesille 26. huhtikuuta 1965 ja otettiin palvelukseen 4. marraskuuta 1968.
Palvelus

Alus poistettiin palveluksesta 1989.
Nature Portfolio

Nature Portfolion on luonut Saksalais-brittiläinen kustannusyhtiö Springer Nature.
Nature Portfolion alla julkaistaan tiedelehtiä kuten Nature, Nature Communications, Nature Research -sarja ja  Nature Communications -sarja.
Missing Persons

| Missing Persons |
| --- | --- |
 Missing Persons vuonna 2016
Tiedot
Toiminnassa:  1980–1986, 2001–2003, 2009, 2011–
Tyylilaji:  uusi aalto, synthpop
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Dale Bozzio Fred Bensi Karl D’Amico Prescott Niles Andy Sanesi
Entiset jäsenet:  Terry Bozzio Warren Cuccurullo Patrick O’Hearn Chuck Wild Ron Poster Wes Wehmiller Jake Hayden Joe Travers Michael T. Ross Doug Lunn
Levy-yhtiö:  One Way, Capitol, Pioneer, Sumthing Else, Cleopatra, Hypnotic, Warner
Infobox OKNimi-testi OK: 
Missing Persons on yhdysvaltalainen yhtye, joka soittaa uuden aallon ja hard rockin sekoitusta. Yhtye perustettiin Los Angelesissa vuonna 1980 kitaristin Warren Cuccurullon, laulajan Dale Bozzion ja rumpalistin Terry Bozzion toimesta. Yhtyeen liittyivät myöhemmin basisti Patrick O’Hearn ja kosketinsoittaja Chuck Wild.
Dalen omituinen ääni ja runsas meikki teki yhtyeestä yhden Music Televisionin suosituimmista yhtyeistä 1980-luvun alkupuolella. Hänen paljastavat asunsa olivat keskeinen tekijä musiikkivideokulttuurin ohjaamiseen peittelemättömän seksuaalisen paljastelun suuntaan.
Dale ja Terry Bozzio tapasivat työskennellessään Frank Zappan kanssa ja he menivät naimisiin vuonna 1979. Cuccurullo tapasi parin työskennellessään Zappan vuoden 1979 albumin Joe’s Garage kanssa. O’Hearn oli Zappan kiertueyhtyeen entinen jäsen ja Wild oli soittanut useissa yhtyeissä ennen liittymistä.
Missing Persons julkaisi esikoisstudioalbuminsa Spring Session M (anagrammi yhtyeen nimestä) vuonna 1982.
Diskografia > EP:t

Missing Persons EP (1982)
Diskografia > Studioalbumit

Spring Session M (1982)
Rhyme & Reason (1984)
Color in Your Life (1986)
Missing in Action (2014)
Dreaming (2020)
Hollywood Lie (2023)
Diskografia > Kokoelma-albumit

The Best of Missing Persons (1987)
Walking in L.A. (1988)
Remixed Hits (1999)
Lost Tracks (2002)
Diskografia > Livealbumit

Late Nights Early Days (1997)
Live from the Danger Zone! (2008)
Diskografia > Singlet

”Mental Hopscotch” (1982)
”Words” (1982)
”Destination Unknown” (1982)
”Windows” (1983)
”Walking in L.A.” (1983)
”Give” (1984)
”Right Now” (1984)
”Surrender Your Heart” (1984)
”I Can't Think About Dancin’” (1986)
”Color in Your Life” (1986)
”Go Against the Flow” (1986)
Aiheesta muualla

Kuvia tai muita tiedostoja aiheesta Missing Persons Wikimedia Commonsissa
Mohamed Amsif

| 0 | 1 | 2 |
| --- | --- | --- |

Henkilötiedot
Syntymäaika: 7. helmikuuta 1989 (ikä 35) 
Syntymäpaikka: Düsseldorf, Saksa
Pelipaikka: maalivahti
Pituus: 187 senttimetriä
Seura
Seura:  IR Tanger
Pelinumero: 12
Junioriseurat
1995–2001 2001–2003 2003–2005 2005–2008: TuRU Düsseldorf DSV 04 Lierenfeld Wuppertaler SV Borussia Schalke
Seurat
| Vuodet | Seura | O (M) |
| 2008–2010 2010–2014 2014–2016 2016– |  Schalke II  FC Augsburg  1. FC Union Berlin  IR Tanger | 23 (0) 27 (0) 6 (0) |
Maajoukkue
| 2006 2008 2009–2010 2011– 2012 |  Saksa U-18  Saksa U-19  Saksa U-20  Marokko  Marokko U-23 | 1 (0) 1 (0) 6 (0) 8 (0) 2 (0) |
 Seurajoukkueuran tilastot kattavat vain kansalliset sarjat, päivitetty 18. elokuuta 2016.  Maajoukkueuran tilastot päivitetty 18. elokuuta 2016.
Mohamed Amsif (s. 7. helmikuuta 1989 Düsseldorf, Saksa) on marokkolainen jalkapalloilija. Maalivahtina pelaava Amsif edustaa Marokon pääsarjassa pelaavaa IR Tangeria.
Seurajoukkueura

Amsif jalkapalloilun kotikaupunkinsa paikallisessa seurassa TuRU Düsseldorfissa vuonna 1995. Kuuden vuoden jälkeen Amsif vaihtoi seuraa DSV Lierenfeldiin, jossa hän pelasi kahden kauden verran. Amsif edusti vielä vuosina 2003–2005 Wuppertaler SV:tä, kunnes päätyi Schalken junioreihin vuonna 2005.
Kaudella 2008–2009 Amsif pelasi ensimmäiset ottelunsa aikuisten tasolla Regionalligan sarjassa Schalken kakkosjoukkueessa. Hän oli myös kirjoilla joukkueen edustuksessa, mutta pelasi kaksi kautta kakkosjoukkueessa,
Seurajoukkueura > Augsburg

Amsif siirtyi kahden vuoden sopimuksella 2. Bundesliigassa pelanneeseen FC Augsburgiin. Hän pelasi avausottelunsa sarjan neljännellä kierroksella kotiottelussa VfL Osnabrückia vastaan, joka päättyi tasan 2–2. Augsburg nousi lopulta kauden päätteeksi Bundesliigaan tultuaan 2. Bundesliigassa toiseksi. Amsif pelasi kauden aikana kaksi ottelua.
Kaudella 2011–2012 Amsif pelasi ensimmäisen Bundesliigaottelunsa 6. marraskuuta 2011 Bayern Münchenia vastaan. Ottelu päättyi lopulta 1–2 tappioon.
Maajoukkueura

Amsif edusti junioritasolla Saksan nuorten maajoukkueita vuosina 2006–2010. Hän pelasi yhden ottelun Saksan alle 18- ja 20-vuotiaiden maajoukkueessa, sekä kuusi ottelua Saksan alle 20-vuotiaiden maajoukkueessa.
Maajoukkueura > Marokko

Aikuisten tasolla Amsif on edustanut Marokkoa. Hän pelasi ensimmäisen maaottelunsa 13. marraskuuta 2011 Kamerunia vastaan LG cupissa. Ottelu päättyi tasan 1–1, mutta Kamerun voitti ottelun lopulta rangaistuspotkukilpailussa. Amsif valittiin myös Marokon joukkueeseen vuoden 2012 Afrikan-mestaruuskisoihin, jossa hän pelasi yhden ottelun Nigeriä vastaan. Marokon kisat päättyivät alkulohkoon. Amsif valittiin myöhemmin heinä-elokuussa pelattaviin jalkapallon Olympiaturnaukseen, jossa hän toimi Marokon ykkösvahtina.
Aiheesta muualla

Weltfussball (saksaksi)
National Football Teams (englanniksi)
Marokon joukkue – Jalkapallon AM-kilpailut 2012
1 Lamyaghri |
2 Basser |
3 al-Kaddouri |
4 Kantari |
5 Benatia |
6 Hermach |
7 Taarabt |
8 El Ahmadi |
9 El Arabi |
10 Belhanda |
11 Assaidi |
12 Amsif |
13 Kharja |
14 Boussoufa |
15 El Kaoutari |
16 Alioui |
17 Chamakh |
18 Boukhriss |
19 Carcela |
20 Hadji |
21 Amrabat |
22 Badda |
23 Mrani |
Valmentaja Gerets
Marokon joukkue – Kesäolympialaiset 2012
1 Amsif |
2 Noussir |
3 Abarhoun |
4 El Kaoutari |
5 Bergdich |
6 Najah |
7 Labyad |
8 Fettouhi |
9 Amrabat |
10 Barrada |
11 Bidaoui |
12 El Kaddouri |
13 Feddal |
14 Kharja |
15 Frikeche |
16 Jebbour |
17 El Hassnaoui |
18 Bounou |
Valmentaja Verbeek
Murakami (Niigata)

| Murakami (村上市) |
| --- | --- |
 Sasagawa-nagaren rannikkoa
 lippu:  symboli
 Murakamin sijainti Niigatan prefektuurissa
 Murakami
 Koordinaatit: 38°13′26″N, 139°28′48″E 
Valtio:  Japani
Alue:  Chūbu, Hokuriku tai Kōshin’etsu
Prefektuuri:  Niigatan prefektuuri
Pinta-ala:  
 – Kokonaispinta-ala:  1 174,26 km²
Väkiluku (07/2020):  58 683
 – Väestötiheys:  50,0 as./km²
Symbolit:  
 – Puu:  Japaninpyökki
 – Kukka:  Kurtturuusu
 – Lintu:  Mahtijalokotka
 
 https://www.city.murakami.lg.jp/ 
Infobox OKVirheellinen NIMI-arvo: 
Murakami (jap. 村上市, Murakami-shi) on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee Japaninmeren rannikolla aivan prefektuurin pohjoisosassa. Kaupungin alue ulottuu Niigatan tasangolta Asahivuorille. Sen keskusta on rakentunut Miomotejoen suulle. Pohjoisessa ja idässä kaupunki rajautuu Yamagatan prefektuuriin. Murakamissa on 58 683 asukasta (heinäkuussa 2020) ja sen pinta-ala on 1 174,26 neliökilometriä.
Murakami kehittyi vuodesta 1540 lähtien linnanaluskaupunkina Honjō-klaanin hallinnassa. Sittemmin sinne saapui Murakami-klaani, joka rakennutti linnan ja sen aluskaupungin uudelleen; tältä klaanilta kaupunki on saanut nimensäkin. Murakami on pitkälti säilyttänyt Edo-kauden linnanaluskaupungin rakenteen. Perinteisiä elinkeinoja ovat esimerkiksi lakkatyöt (tsuishu-rasiat), teen viljely ja kalastus. Nykyisin kaupungissa toimii myös elintarvike- ja kemianteollisuutta. Alavilla alueilla viljellään riisiä, vuoristossa harjoitetaan metsätaloutta. Kaupunkioikeudet osana Japanin nykyistä kunnallishallintoa Murakami sai  vuonna 1954, kun Murakamin maaseutukaupunkiin liitettiin Iwafunen ja Senamin maaseutukaupungit sekä Kamikaifun ja Saberin kyläkunnat. Kaupunki laajeni huomattavasti vuonna 2008, kun siihen yhdistettiin vielä Arakawan ja Sanpokun maaseutukaupungit sekä Asahin ja Kamihayashin kyläkunnat.
Murakamin rakennettuun kulttuuriperintöön kuuluvat muun muassa Jōnen-jin buddhalainen temppeli, Japanin tärkeäksi kulttuuriomaisuudeksi valittu Wakabayashi-suvun asuintalo ja Iwafunen kalastajakylässä sijaitseva Iwafune-jinjan šintolainen pyhäkkö. Luonnonnähtävyyksiä ovat maisemiltaan kauniit vuoristo- ja rannikkoalueet, kuten Sasagawa-nagaren kallioinen rannikkoseutu. Senamin alueella toimii Senami-onsenin kuuma lähde. Osa kaupungin alueesta kuuluu Bandain–Asahin kansallispuistoon. Murakamia palvelevat JR Higashi-Nihonin Uetsu-päälinja ja Yonesaka-linja.
Kuvia

Senami-festivaalin vaunuja
Washigasuvuori
Veneitä Neyan satamassa
Murakamin keskustaa
Oku-Miomoten pato
Aiheesta muualla

Kuvia tai muita tiedostoja aiheesta Murakami Wikimedia Commonsissa
Kaupungin internetsivut (japaniksi)
New Mexicon lippu

New Mexicon lippu (1925–)
New Mexicon lippu on Yhdysvaltain osavaltio New Mexicon virallinen tunnus sen sinetin ohella. Lipussa on keltaisella taustalla tyylitelty punainen aurinko, joka on zia-kansan symboli. Lipun mittasuhteet ovat 2:3. Nykyinen lippu otettiin käyttöön 15. maaliskuuta 1925, ja sen on suunnitellut Harry P. Mera.
Punaisessa auringossa on neljä sädekimppua, koska numero neljä on pyhä zioille. Numero neljä symboloi zioille mm. seuraavia asioita:
neljä vuodenaikaa
neljä vuorokaudenaikaa
neljä pääilmansuuntaa
lapsuus, nuoruus, keski-ikä ja vanhuus
zioiden neljää hyvettä: vahva ruumis, kirkas mieli, puhdas henki ja antaumuksellinen suhtautuminen toisten hyvinvointiin
Lippu on yksi neljästä Yhdysvaltain osavaltion lipusta, jossa ei ole sinistä (muut ovat Alabama, Kalifornia, Maryland). New Mexicon lippu on näistä neljästä ainoa, missä ei ole valkoista.
Edelliset liput

1912–1925 (epävirallinen)
Nauhahiomakone

Nauhahiomakone on hiontaan käytettävä kone, joka sopii parhaiten karkeiden pintojen hiontaan. Se toimii nopeasti, mutta laajojen ja tasaisten pintojen hiominen sillä on vaikeaa. Se sopii hirsistä tehtyjen huonekalujen hiontaan erinomaisesti. Nauhahiomakone toimii hiomanauhojen avulla, joita on monenlaisia ja joita voidaan vaihtaa karkeampien ja sileämpien hiontakohteiden mukaan. Kapeanauhahiomakoneessa kärki on pituudeltaan noin 15 cm ja nauhan leveys on yleensä noin 13 mm. Sillä voidaan hioa ahtaitakin kohtia hyvin. Sillä voidaan myös poistaa rustetta. Nauhahiomakoneella voidaan myös poistaa maalitahroja. Toiset hiomanauhat sopivat puun hiomiseen, toiset metallin hiomiseen. Puupintaa hiottaessa hiomaliikkeen tulee olla syiden suuntainen. Nauhahiomakonetta käytettäessä puun pintaan ei synny ympyrän muotoista jälkeä, mikä syntyy helposti tasohiomakonetta tai epäkeskohiomakonetta käytettäessä.
Naisen kasvot (vuoden 1938 elokuva)

| Naisen kasvot> En kvinnas ansikte |
| --- | --- |

Ohjaaja:  Gustaf Molander
Käsikirjoittaja:   Gösta Stevens  Stina Bergman  Ragnhild Prim 
Perustuu:  Francis de Croissetin näytelmään Il etait une fois
Säveltäjä:  Eric Bengtson
Kuvaaja:  Åke Dahlqvist
Leikkaaja:  Oscar Rosander
Lavastaja:  Arne Åkermark
Pääosat:   Ingrid Bergman  Tore Svennberg  Anders Henrikson 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Ensi-ilta:  1938
Kesto:  101 min
Alkuperäiskieli:  ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Naisen kasvot (ruots. En kvinnas ansikte) on Gustaf Molanderin ohjaama ruotsalainen elokuva vuodelta 1938. Tarina pohjautuu Francis de Croissetin näytelmään Il etait une fois. Elokuvan pääosassa on Ingrid Bergman.
Juoni

Tulipalossa kasvonsa vahingoittanut nainen on rikollisjoukkueen päällikkö. Tarina saa kuitenkin uuden käänteen, kun hän nyrjäyttää nilkkansa ja joutuu lääkärinhoitoon. Lääkäri lupaa korjata kasvojen vauriot, mutta kehottaa häntä muuttumaan myös sisäisesti. Nainen on kuitenkin sopinut menevänsä kotiopettajaksi rikkaaseen perheeseen, josta on tarkoitus huijata rahat. Hän rakastuu ja hänen omatuntonsa herää.
Näyttelijät

| 0 | 1 | 2 |
| --- | --- | --- |
|  Ingrid Bergman  | … |  Anna Holm   |
|  Tore Svennberg  | … |  konsuli Barring   |
|  Anders Henrikson  | … |  tohtori Allan Wegert   |
|  Georg Rydeberg  | … |  Torsten Barring, Barringin veljenpoika   |
|  Gunnar Sjöberg  | … |  insinööri Harald Berg   |
|  Hilda Borgström  | … |  Emma, Barringin taloudenhoitaja    |
|  Karin Kavli  | … |  rouva Vera Wegert   |
|  Erik Berglund  | … |  Nyman   |
|  Sigurd Wallén  | … |  Miller   |
|  Gösta Cederlund  | … |  ”kreivi” Severin   |
|  Magnus Kesster  | … |  ”kaunis-Herman”   |
|  Göran Bernhard  | … |  Lars-Erik ”Lasse” Barring, Barringin pojanpoika   |
|  Bror Bügler  | … |  Georg Mark, Veran rakastaja   |
Mols Bjergen kansallispuisto

| --- | --- |
Sijainti:  Syddjurs Tanska
Pinta-ala:  180
| --- | --- |
Nimi alkuperäiskielellä:  Nationalpark Mols Bjerge
Tyyppi:  Kansallispuisto 
Perustettu:  2009
muokkaa - muokkaa wikitekstiä - muokkaa Wikidataa

Mols Bjergen kansallispuisto (Nationalpark Mols Bjerge) on luonnonsuojelualue Tanskassa Jyllannin niemimaan keskiosassa. Se sijaitsee Mols Bergen eli Molsin kukkuloiden alueella. Puiston pinta-ala on 180 neliökilometriä.
Puisto ulottuu Kattegatin rannoilta Kalöön metsään lännessä. Etelässä on mutkittelevaa merenrantaa, keskellä moreenista muodostuneet kukkulat ja pohjoisessa jääkauden muovaama tasanko. Puistoon kuuluu metsää, nummea ja ruohomaata, järviä ja merenrantaa.
Kukkuloilla kasvaa harvakseltaan tammia, ja niiden aluskasvillisuus on monipuolinen. Noin puolet Tanskan kasvilajeista on tavattu puiston alueella. Eläimistöön kuuluvat ketut, jänikset ja kauriit.
Aiheesta muualla

Kuvia tai muita tiedostoja aiheesta Mols Bjergen kansallispuisto Wikimedia Commonsissa